
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 230 


6 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ύψους κρατικής επιχορήγησης στο Δη¬ 
μόσιο Πρότυπο Παιδικό Γυμναστήριο Καισαριανής 
και το Εθνικό Γ υμναστήριο Αθηνών Ο I. ΦΩΚΙΑΝΟΣ 


για το οικον. έτος 2001 . 1 

Καθορισμός ύψους κρατικής επιχορήγησης στην Κε¬ 
ντρική Επιτροπή Μαθητικών Κατασκηνώσεων και 

Φιλοξενίας για το έτος 2001 . 2 

Πλαίσιο Προγράμματος Σπουδών των Λατινικών του 

Ενιαίου Λυκείου. 3 

Ωρολόγιο Πρόγραμμα Ενιαίων Λυκείων Ειδικής Αγω¬ 

γής. 4 

Ωρολόγιο Πρόγραμμα Ειδικών Γυμνασίων. 5 


ΑΠΟΦΑΣΕΙ Σ 

Αριθ. ΙΒ/642 (1) 

Καθορισμός ύψους κρατικής επιχορήγησης στο Δημόσιο 
Πρότυπο Παιδικό Γυμναστήριο Καισαριανής και το 
Εθνικό Γυμναστήριο Αθηνών Ο I. ΦΩΚΙΑΝΟΣ για το οί¬ 
κον. έτος 2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 4του Α.Ν. 1835 /39 (ΦΕΚ 294/Α/39). 

2. Το άρθρο 4του Ν.Δ. 561/41 (ΦΕΚ335/Α/41). 

3. Την παρ. 3 του άρθρου 63 του Ν. 1566/85 (ΦΕΚ 
167/Α/85). 

4. Τον Α.Ν. 585/68 (ΦΕΚ225/Α/68). 

5. Τηναριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

6. Το γεγονός ότι με την απόφαση αυτή προκαλείται δα¬ 
πάνη σε βάρος του κρατικού προϋπολογισμού ύψους 
εκατόντριάνταεκατομμυρίων (130.000.000) δρχ. η οποία 
θα αντιμετωπισθεί από την πίστωση του Ειδικού Φορέα 
19-220 και ΚΑΕ 2491 του προϋπολογισμού εξόδων του 
ΥΠΕΠΘ οικονομικού έτους 2001, αποφασίζουμε: 


Καθορίζουμε για το οικονομικό έτος 2001 το ύψος της 
Κρατικής Επιχορήγησης προς τα Γ υμναστήριο αρμοδιό¬ 
τητας Υπουργείου Εθνικής Παιδείας και Θρησκευμάτων 
κατ’ανώτατο όριο ως ακολούθως: 

1. Για το Δημόσιο Πρότυπο Παιδικό Γ υμναστήριο Και- 
σαριανής: 97.500.000. 

2. Γ ιατο Εθνικό Γ υμναστήριο Αθηνών «Ο I. ΦΩΚΙΑΝΟΣ»: 
32.500.000. 

Η δαπάνη αυτή θα βαρύνει τον Ειδικό Φορέα 19-220 και 
ΚΑΕ 2491 τον Προϋπολογισμό εξόδων χρήσης 2001 του 
ΥΠΕΠΘ και η τμηματική καταβολή στα ανωτέρω Γυμνα¬ 
στήρια, θα γίνει στα πλαίσια του εκάστοτε εγκεκριμένου 
ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Ιανουάριου 2001 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. ΙΒ/643 (2) 

Καθορισμός ύψους κρατικής επιχορήγησης στην Κεντρι¬ 
κή Επιτροπή Μαθητικών Κατασκηνώσεων και Φιλοξε¬ 
νίας (ΚΕΜΚΦ) για το έτος 2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τον Α.Ν. 1787/39 (ΦΕΚ 231/Α/39). 

2. Το άρθρο3του Ν.Δ. 314/47 (ΦΕΚ78/Α/47). 

3. Τον Α.Ν. 585/68 ίΦΕΚ 225/Α/68). 

4. Τηναριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

5. Το γεγονός ότι με την απόφαση αυτή προκαλείται δα¬ 
πάνη σε βάρος του κρατικού προϋπολογισμού ύψους 
τριακοσίων εκατομμυρίων (300.000.000) δραχμών και η 
οποία θα αντιμετωπισθεί απότηνπίστωση του Ειδικού Φο¬ 
ρέα 19-210 και ΚΑΕ 2344, του προϋπολογισμού εξόδων 
του ΥΠΕΠΘ οικονομικού έτους 2001, αποφασίζουμε: 

Καθορίζουμε για το οικονομικό έτος 2001 το ύψος της 
κρατικής επιχορήγησης προς την Κεντρική Επιτροπή Μα- 

θητικών Κατασκηνώσεων και Φιλοξενίας (ΚΕΜΚΦ),στο 
ποσό των τριακοσίων εκατομμυρίων (300.000.000) δραχ¬ 
μών κατ’ ανώτατο όριο. 

Η ανωτέρω δαπάνη θα βαρύνειτον Ειδικό Φορέα 19-210 
και ΚΑΕ 2344 του προϋπολογισμού εξόδων του ΥΠΕΠΘ 
Οικονομικού έτους 2001 και θα διατεθεί για την οργάνω¬ 
ση και λειτουργία των μαθητικών κατασκηνώσεων κατάτο 
έτος 2001. 

Η τμηματική καταβολή στην ΚΕΜΚΦ, θα γίνει στο πλαί¬ 
σιο του εκάστοτε εγκεκριμένου ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Ιανουάριου 2001 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Γ2/626 (3) 

Πλαίσιο Προγράμματος Σπουδών των 
Λατινικώντου Ενιαίου Λυκείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφ. δ. της παραγράφου 9 του άρ- 
θρουδτου Ν. 1566/85, όπως τροποποιήθηκε και ισχύει με 
τις διατάξεις 1 και 2 του άρθρου 7 του Ν. 2525/97 «Ενιαίο 
Λύκειο, πρόσβαση των αποφοίτων στην Τριτοβάθμια Εκ¬ 
παίδευση, αξιολόγηση του εκπαιδευτικού έργου και άλ¬ 
λες διατάξεις» (ΦΕΚ 188-Α). 

2. Τις διατάξεις του άρθρου 29α του Ν. 1558/85 ΦΕΚ 
137-Α, όπως συμπληρώθηκε με το άρθρο 27 του Ν. 
2081/92 (ΦΕΚ 154-Α) και τροποποιήθηκε με το άρθρο 1 
παράγραφος 2α του Ν. 2469/97 (ΦΕΚ 38-Α), και το γεγο¬ 
νός ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού. 

3. Την εισήγηση του Παιδαγωγικού Ινστιτούτου, όπως 
αυτή διατυπώθηκε με την αριθμ. 25/2000 πράξη του Τμή¬ 
ματος Δευτεροβάθμιας Εκπαίδευσης του Παιδαγωγικού 
Ινστιτούτου, αποφασίζουμε: 

Άρθρο μόνον 

Καθορίζουμε το Πλαίσιο Προγράμματος Σπουδών των 
Λατινικώντου Ενιαίου Λυκείου ως εξής: 

Στο εκπαιδευτικό πρόγραμμα της Θεωρητικής Κατεύ¬ 
θυνσης της Β' και Γ Τάξης του Ενιαίου Λυκείου εντάσσε¬ 
ται και το μάθημα των Λατινικών. Το Πλαίσιο Προγράμμα¬ 
τος Σπουδών (Π.Π.Σ.) για το μάθημα των Λατινικών: 

• Προσδιορίζει τον ιδιαίτερο χαρακτήρα και τους σκο¬ 
πούς του μαθήματος κατάτάξη. 

• Παρουσιάζει αναλυτικά το περιεχόμενο διδασκαλίας 
κατά τάξη και κατά διδακτικό αντικείμενο. 

• Καταγράφει τις γενικές αρχές οργάνωσης της διδα¬ 
σκαλίας του και 

• Καθορίζει τον τρόπο αξιολόγησης του μαθήματος. 

1. Ο ιδιαίτερος χαρακτήρας του μαθήματος 

• Η λατινική γλώσσα διαμορφώθηκε σταδιακά κάτω 
από την επίδραση της γλώσσας καιτων επιτευγμάτωντων 
αρχαίων Ελλήνων. Οι Ρωμαίοι δέχθηκαν το ελληνικό 
πνεύμα και αφομοίωσαν τα δημιουργικά του στοιχεία, τα 
οποία προσάρμοσαν κατάλληλα στις ιδιαιτερότητές 
τους. 


• Η λατινική γλώσσα υπήρξε για αιώνες το όργανο επι¬ 
κοινωνίας της διοικητικής, νομοθετικής, στρατιωτικής και 
πολιτικής εξουσίας μέσα σ’ έναν ευρύτερο γεωγραφικό 
χώρο, στον οποίο επιβλήθηκαν οι ρωμαϊκοί θεσμοί και 
αξίες, παρά τις όποιες αντιδράσεις. 

• Επίσης, η λατινική γλώσσα, που διαθέτει εκφραστική 
πυκνότητα, «λογική», πειθαρχία και ακρίβεια, αποτέλεσε 
βάση για πολλές νεότερες ευρωπαϊκές γλώσσες και η 
σπουδή της συντελεί στη βαθύτερη γνωριμία με τις ιδέες 
και αξίες του ρωμαϊκού πολιτισμού. 

• Ο ρωμαϊκός πολιτισμός, μαζί με τον αρχαίο ελληνικό, 
συνιστούν ένα αδιάσπαστο σύνολο, τον κλασικό κόσμο. Οι 
δύο αυτοί πολιτισμοί με ανθρωποκεντρικό χαρακτήρα και 
με βασική μορφή έκφρασης τις δύο κλασικές γλώσσες, την 
αρχαία ελληνική και τη λατινική, επηρέασαν βαθύτατα τον 
δυτικό, αλλά και τον παγκόσμιο πολιτισμό, τους θεσμούς, 
την τέχνη, τη γλώσσα, τις αξίες και τα ιδανικά. 

2. Σκοποί του μαθήματος 

Με τη συστηματική διδασκαλία της λατινικής γλώσσας 
και γραμματείας επιδιώκεται οι μαθητές: 

• Να αποκτήσουν βασικές γνώσεις στη λατινική γλώσ¬ 
σα (προέλευση, αλφάβητο, εξέλιξη) και να γνωρίσουν και 
να μελετήσουν τα βασικά της στοιχεία (φωνολογία, μορ¬ 
φολογία, σύνταξη, λεξιλόγιο, σημασία), χωρίς επέκταση 
σε λεπτομέρειες, τόσο στο επίπεδο του γλωσσικού συ¬ 
στήματος (γραμματική και σύνταξη), όσο και στο επίπεδο 
του λεξιλογίου και της κατανόησης κειμένου. 

• Να συνειδητοποιήσουν τη σχέση της λατινικής με την 
αρχαία ελληνική γλώσσα, ώστε να μπορούν να διακρίνουν 
τις αντιστοιχίες αλλά και τις διαφορές ανάμεσα στις δύο 
γλώσσες. 

• Να εξοικειωθούν με κείμενα της λατινικής γλώσσας 
και γραμματείας (διασκευασμένα ή αυθεντικά) και να 
ασκηθούν στην κατανόησή τους, με τη βοήθεια πάντοτε 
ενός κατάλληλου γλωσσικού υπομνηματισμού, ώστε να 
μπορούν να απολαύσουν απλά αυθεντικά λατινικά κείμε¬ 
να. 

• Να αντιληφθούν μέσα από δόκιμες μεταφράσεις την 
αξία των λατινικών λογοτεχνικών κειμένων και να αισθαν¬ 
θούν τη λατινική λογοτεχνία ως ζωντανή λογοτεχνία που 
μπορεί να συγκινεί και σήμερα τον αναγνώστη. 

3. Περιεχόμενο - Διδακτέα ύλη 

Το μάθημα διδάσκεται στη Β' και Γ τάξη της Θεωρητι¬ 
κής Κατεύθυνσης του Ημερήσιου Ενιαίου Λυκείου. Στη Β' 
τάξη το μάθημα διδάσκεται από Εγχειρίδιο διδασκαλίας 
της λατινικής γλώσσας και στη Γ τάξη από Εγχειρίδιο δι¬ 
δασκαλίας της λατινικής γλώσσας, καθώς και από Ανθο¬ 
λόγιο μεταφρασμένων αυθεντικών κειμένων της λατινι¬ 
κής γραμματείας. Ειδικότερα το μάθημα διδάσκεται: 

Τάξη Β': Όλο το έτος 2 ώρες: Εγχειρίδιο διδασκαλίας 
Λατινικής Γλώσσας. 

Τάξη Γ: Όλο το έτος 1/2 ώρες: Εγχειρίδιο διδασκαλίας 
Λατινικής Γλώσσας. 

Όλο το έτος 1 ώρα: Ανθολόγιο Λατινικής Γραμματείας. 

I. Το Εγχειρίδιο διδασκαλίας της Λατινικής Γλώσσας ορ¬ 
γανώνεται σε είκοσι (20) διδακτικές ενότητες για τη Β' τά¬ 
ξη και δεκαπέντε (15) για τη Γ τάξη, οι οποίες αφορούν 
την καθημερινή ζωή, την πολιτική ζωή, τον πολιτισμό, τον 
αθλητισμό και άλλες δραστηριότητες του δημόσιου και 
ιδιωτικού βίου των Ρωμαίων. 

Λ. Σε κάθε Εγχειρίδιο προτάσσεται σύντομη γενική ει¬ 
σαγωγή της Λατινικής Γ ραμματείας. Καθεμία από τις δι¬ 
δακτικές ενότητες περιλαμβάνει: 

1. Σύντομη πραγματολογική και γραμματολογική εισα¬ 
γωγή στο κείμενο. 

2. α) Στη Β'τάξη μικρό (έως 12 στίχους), αυτοτελές και 
ενδιαφέρον, απόσπασμα κειμένου Λατίνου συγγραφέως, 
αυθεντικό ή διασκευασμένο για τις ανάγκες του μαθήμα¬ 
τος (τα 5-6 πρώτα μαθήματα μπορούν να απαρτίζονται 
από απλές φράσεις - προτάσεις της λατινικής), 

β) Στη Γ τάξη αυθεντικό απόσπασμα (έως 15 στίχους) 
κειμένου Λατίνου συγγραφέως. 

3. Ποικίλες ασκήσεις που καλύπτουν τα περιλαμβανό¬ 
μενα γραμματικά και συντακτικά φαινόμενα στη συγκε¬ 
κριμένη διδακτική ενότητα, ενώ σε κάθε πέμπτη ενότητα 
περιλαμβάνονται και επαναληπτικές ασκήσεις για γραμ¬ 
ματικά και συντακτικά φαινόμενα που διδάχθηκαν. 

4. Ετυμολογικά στοιχεία για ορισμένες λέξεις που συγ¬ 
γενεύουν με αντίστοιχες της ελληνικής γλώσσας. 

5. Την ύλη της γραμματικής και του συντακτικού κατα¬ 
νεμημένη σε διδακτικές ενότητες ανάλογα με την προο¬ 
δευτική δυσκολία των κειμένων. 

6. Εικαστικό και πολιτιστικό υλικό (εικόνες, φωτογρα¬ 
φίες, χάρτες, ρητά, γνωμικά, αποφθέγματα κ.ά.), το οποίο 
παραπέμπει τους μαθητές στο ρωμαϊκό πολιτισμό και 
προσελκύει το ενδιαφέρον τους και για τη λατινική γλώσ¬ 
σα ως φορέα αυτού του πολιτισμού. 

Β. Τα γραμματικά και συντακτικά φαινόμενα καλύπτο¬ 
νται από τα Εγχειρίδια γλωσσικής διδασκαλίας και καθο¬ 
ρίζονται ως εξής: 

α) Β' Τάξη 

Από τη Γραμματική 

• Το λατινικό αλφάβητο - προφορά των γραμμάτων, 
φωνήεντα - σύμφωνα -δίφθογγοι, συλλαβισμός, τονι¬ 
σμός, στίξη. 

• Τα μέρη του λόγου (κλιτά και άκλιτα) - ουσιαστικά (πα¬ 
ρεπόμενα των ονομάτων: γένος, αριθμός, κλίσεις, πτώ¬ 
σεις) - κλίση ουσιαστικών (ονόματα των πέντε κλίσεων) - 
γένος των ονομάτων - βασικές εξαιρέσεις ονομάτων όλων 
των κλίσεων. Ανώμαλα ουσιαστικά όλων των κλίσεων. 

• Επίθετα β’ κλίσης: -υε,-α.-υπι και -θΓ,-(θΓ)3,-(θΓ)υηι και 
γ' κλίσης: 

τρικατάληκτα, δικατάληκτα, μονοκατάληκτα. 

• Παραθετικά επιθέτων και επιρρημάτων (ομαλά). 

• Αντωνυμίες (προσωπικές, κτητικές, δεικτικές - επανα¬ 
ληπτικές (οριστικές), αναφορικές, ερωτηματικές, αόρι¬ 
στες, συσχετικές) - αντωνυμικά επίθετα. 

• Αριθμητικά (απόλυτα, τακτικά, διανεμητικά, επιρρή¬ 
ματα) . 

• Επιρρήματα (τοπικά, χρονικά, τροπικά, ποσοτικά, βε¬ 
βαιωτικά) . 

• Προθέσεις (κύριες και καταχρηστικές). 

• Σύνδεσμοι (κατά παράταξη και καθ’ υπόταξη). 

• Το ρήμα (παρεπόμενα του ρήματος, ονοματικοί τύ¬ 
ποι). 

• Ρήμαευπι και σύνθετά του. 

• Οι 4 Συζυγίες των ρημάτων (Ενεργητική και Μέση φω¬ 
νή). 

• Αποθετικά και ημιαποθετικά ρήματα. 

• Ρήματα σε -ίο της Γ Συζυγίας. 

• Κλίση Μετοχών. 

Από το Συντακτικό 

• Η πρόταση και τα είδη της - οι κύριοι όροιτης - οι ομοι¬ 
όπτωτοι προσδιορισμοί (διάκριση από την ελληνική). Η 
χρήση της ονομαστικής και της κλητικής. 

• Τοαπαρέμφατο και η λειτουργία του στο λόγο. Ειδικό 


και τελικό απαρέμφατο. Το υποκείμενο του απαρεμφά¬ 
του, ταυτοπροσωπία - ετεροπροσωπία. 

• Η μετοχή και τα είδη της: αναφορική, κατηγορηματι¬ 
κή, επιρρηματική. 

• Το υποκείμενο της μετοχής (συνημμένη και απόλυτη). 

• Το αντικείμενο (μονόπτωτα - δίπτωτα ρήματα). 

• Αλληλοπάθεια - αυτοπάθεια. Η χρήση των πτώσεων 
(γενική, δοτική, αιτιατική, αφαιρετική) με ρήματα, ουσια¬ 
στικά, επίθετα και επιρρήματα. 

• Η σύγκριση. 

• Το αίτιο (ποιητικό και αναγκαστικό). 

• Οι προσδιορισμοί του χρόνου και του τόπου. 

• Το όργανο - μέσο, τρόπος. 

β) Γ Τάξη 

Από τη Γ ραμματική 

• Ανώμαλα επίθετα και ανώμαλα-ελλειπτικά παραθετι¬ 
κά επιθέτων και επιρρημάτων. 

Αριθμητικά (πολλαπλασιαστικά, αναλογικά). 

• Ανώμαλα ρήματα (ροεευπι, θο, Ιθγο, νοίο. ποιο, πιαίο, 
ίίο, Θάο, ηυΘΟ-πΘηυΘο). 

• Ελλειπτικά ρήματα (πίθπιίπί, οοερί, οάί, ίηρυαπι, 3ίο, 

ρυ3θ50,1θΓ, 3νθ, 53ίνθ). 

• Απρόσωπα ρήματα. 

• Περιφραστική Συζυγία (ενεργητική και μέση φωνή). 

Από το Συντακτικό: 

• Απρόσωπα ρήματα - δοτική προσωπική. 

• Το Σουπίνο (προσδιορισμοίτου σκοπού). 

• Το Γερούνδιο. 

• Το Γερουνδιακό - γερουνδιακή έλξη. 

• Η σημασία των χρόνων στην οριστική - η χρήση των 
εγκλίσεων. 

• Η χρήση της υποτακτικής στις ανεξάρτητες προτά¬ 
σεις - η απαγόρευση. 

• Ευθείες ερωτηματικές προτάσεις. 

• Η ακολουθία των χρόνων. 

• Ονοματικές προτάσεις (πλάγιες, αναφορικές, ενδοια¬ 
στικές, βουλητικές, ηυίη και ηυοπιίηυε, συμπερασματικές 
ουσιαστικές). 

• Επιρρηματικές προτάσεις (τελικές, συμπερασματι¬ 
κές, αιτιολογικές, εναντιωματικές-παραχωρητικές, παρα¬ 
βολικές, χρονικές - τα είδη του ουπι). 

• Πλάγιος λόγος. 

• Υποθετικοί λόγοι (ανεξάρτητοι και εξαρτημένοι). 

• Ανάλυση μετοχής σε δευτερεύουσα πρόταση. 

II. Το Ανθολόγιο Λατινικής Γραμματείας περιλαμβάνει 
μεταφρασμένα αυθεντικά λογοτεχνικά κείμενα, αντιπρο¬ 
σωπευτικά διαφόρων ειδών του ποιητικού και πεζού λατι¬ 
νικού λόγου (έπος, λυρική ποίηση, δράμα, ρητορεία, ιστο¬ 
ριογραφία, φιλοσοφικός διάλογος, επιστολογραφία, μυ¬ 
θιστόρημα). 

Το Ανθολόγιο περιλαμβάνει: 

α) Γ ενική εισαγωγή για το πνεύμα των κειμένων και τον 
τρόπο διδασκαλίας από τον καθηγητή και αντιμετώπισης 
από τους μαθητές. 

β) Δεκαπέντε έως είκοσι (15-20) διδακτικές ενότητες, 
καθεμία από τις οποίες περιλαμβάνει λατινικό κείμενο 
(έκτασης δύο το πολύ σελίδων) και τη μετάφρασή του σε 
αντιπαράθεση. Στο κείμενο προτάσσεται εκτενής κατατο¬ 
πιστική εισαγωγή. 

Ακολουθούν γενικότερα πραγματολογικά και ερμηνευ¬ 
τικά σχόλια τα οποία κεντρίζουν το ενδιαφέρον των μαθη¬ 
τών και τους ενημερώνουν σε γενικότερα πολιτισμικά θέ¬ 
ματα. Έπονται ασκήσεις κατανόησης του περιεχομένου 

και του ιστορικού-πολιτισμικού πλαισίου στο οποίο 
εντάσσεται το κείμενο αυτό. Η ενότητα κλείνει με ένα μι¬ 
κρής έκτασης αρχαίο ελληνικό μεταφρασμένο κείμενο 
παράλληλο ως προς τον θεματικό κύκλο του αυθεντικού 
λατινικού κειμένου. 

4. Οργάνωση και μέθοδο της διδασκαλίας 

Η διδασκαλία θα πρέπει να στηρίζεται σε κάποιον πα¬ 
ρεμφερή προς τους τρόπους με τους οποίους διδάσκο¬ 
νται σήμερα οι ξένες γλώσσες ως ζωντανές γλώσσες, 
ώστε η διδασκαλία της λατινικής να λειτουργεί επικοινω- 
νιακά. Για τον λόγο αυτό μπορεί ο διδάσκων (με κατάλλη¬ 
λα στοιχεία που θα δίνονται μέσα από το βιβλίο του καθη¬ 
γητή) να δημιουργεί ορισμένες πλαστές ή πραγματικές 
γλωσσικές περιστάσεις επικοινωνίας και να προσπαθεί 
μέσα απ’ αυτές να δώσει ζωντανά τη διδασκαλία της 
γραμματικής ή του συντακτικού αλλά και στοιχεία κατα¬ 
νόησης του περιεχομένου των κειμένων ή και των εκφρα¬ 
στικών μέσων ειδικά των αυθεντικών κειμένων. 

Η οργάνωση της γλωσσικής διδασκαλίας στηρίζεται στην 
αντίληψη που υπαγορεύει μια συνολική προσέγγιση της λα¬ 
τινικής γλώσσας, με παράλληλη εξάσκηση τόσο στο επίπε¬ 
δο του γλωσσικού συστήματος (γραμματικής και συντακτι¬ 
κού), όσο και στο σημασιολογικό επίπεδο (λεξιλόγιο). 

Τα γλωσσικά στοιχεία δεν διδάσκονται αυτόνομα και 
ανεξάρτητα από το γλωσσικό τους περιβάλλον, αλλά 
ενταγμένα σε συγκεκριμένη μονάδα του λόγου (πρόταση, 
παράγραφο, κείμενο). 

Η διδασκαλία γραμματικής και συντακτικού προχωρεί 
παράλληλα και συνδυαστικά - ώστε μαζί με τον σχηματι¬ 
σμό ενός γραμματικού τύπου να προβάλλει και η συντα¬ 
κτική λειτουργία του - και από τα συχνότερα και απλού- 
στερα φαινόμενα προς τα σπανιότερα και δυσκολότερα, 
με τρόπο που να καλύπτεται επαρκώς η διδασκαλία του 
φαινομένου. 

Ιδιαίτερα αξιοποιείται η γνώση των βασικών γραμματι¬ 
κών και συντακτικών κατηγοριώντης αρχαίας και νέας ελ¬ 
ληνικής για τη διδασκαλία των αντίστοιχων της λατινικής. 

Στο σημασιολογικό επίπεδο επιδιώκεται ευκαιριακά η 
ετυμολογική σύνδεση της λατινικής με την ελληνική (αρ¬ 
χαία και νέα), με σκοπό να συνειδητοποιήσουν οι μαθητές 
τη σχέση των δύο γλωσσών και να διευρυνθεί ο γλωσσι¬ 
κός τους κώδικας. 

Η κατανόηση του λατινικού κειμένου (των Εγχειριδίων) 
ολοκληρώνεται με την εξάσκηση των μαθητών στη μετά¬ 
φραση, η οποία είναι σύνθετη πνευματική και γλωσσική 
άσκηση και κατά την οποία δεν μεταγλωττίζουν τυπικά το 
λατινικό κείμενο, αλλά αναζητούν τις νοηματικά ισοδύνα¬ 
μες εκφράσεις της νέας ελληνικής, για να αποδώσουν το 
νόημα και το χρώμα του λατινικού λόγου. 

Στη Γ τάξη, παράλληλα και συμπληρωματικά προς την 
κάθετη διάταξη των γραμματικών και των συντακτικών 
φαινομένων, πρέπει να γίνονται και οριζόντιες διασυνδέ¬ 
σεις τους, ώστε να προβάλλει εναργέστερα η λειτουργία 
τους στον λόγο, αλλά και η μεταξύ τους σχέση. Γ ια παρά¬ 
δειγμα, στη λογική κατηγορία της αιτίας, του χρόνου, τό¬ 
που, σκοπού παρακολουθούμε την επιρρηματική χρήση 
απλών πλάγιων πτώσεων, εμπρόθετων προσδιορισμών, 
αιτιολογικής μετοχής ή αντίστοιχης δευτερεύουσας πρό¬ 
τασης. 

Μέσω των ανθολογημένων μεταφρασμένων κειμένων 
της Λατινικής Λογοτεχνίας επιδιώκεται να γνωρίσουν οι 
μαθητές τον ρωμαϊκό πολιτισμό και τη βιοθεωρία των Ρω¬ 
μαίων, η οποία διακρίνεται καλύτερα μέσα από αυθεντικά 
κείμενα. 


5. Η αξιολόγηση του μαθήματος 

I. Κατά την εξέταση του μαθήματος στη Β' τάξη δίνεται 
στους μαθητές διδαγμένο κείμενο 10-12 στίχων και ζητεί¬ 
ται από αυτούς να το μεταφράσουν στη Νέα Ελληνική 
γλώσσα και να απαντήσουν: α) σε μία ερώτηση επί της ει¬ 
σαγωγής, β) σε δύο γραμματικές και γ) σε δύο συντακτι¬ 
κές ασκήσεις. Οι γραμματικές και συντακτικές ερωτήσεις 
μπορεί να αναλύονται σε δύο υποερωτήματα. 

Η βαθμολογία με βάση την εκατοντάβαθμη κλίμακα κα- 
τανέμεται ως εξής: 

Μετάφραση κειμένου 30 μονάδες, εισαγωγική ερώτηση 
10 μονάδες, γραμματικές και συντακτικές ασκήσεις 15 
μονάδες καθεμία (4X15 = 60). 

II. Κατά την εξέταση του μαθήματος στη Γ’ τάξη δίνεται 
στους μαθητές: 

α) Διδαγμένο κείμενο, από το Εγχειρίδιο διδασκαλίας 
της λατινικής γλώσσας, 10-12στίχων, και ζητείται από αυ¬ 
τούς να το μεταφράσουν στη Νέα Ελληνική γλώσσα και 
να απαντήσουν: 

1) Σε μία ερώτηση επί της εισαγωγής και 

2) Σε δύο γραμματικές ασκήσεις και μία συντακτική 
(που μπορεί να αναλύονται σε δύο υποερωτήματα). 

β) Διδαγμένο κείμενο, από το Ανθολόγιο Λατινικής 
Γραμματείας, εικοσιπέντε έως τριάντα (25-30) στίχων, και 
ζητείται από τους μαθητές να απαντήσουν σε δύο ερωτή¬ 
σεις πολιτισμικού ή νοηματικού περιεχομένου (η απάντη¬ 
ση των ερωτήσεων αυτών θα στηρίζεται σε στοιχεία που 
προκύπτουν από το συγκεκριμένο εξεταζόμενο κείμενο 
του Ανθολογίου, το οποίο δίνεται σε φωτοτυπία στους μα¬ 
θητές). Είναι δυνατόν η μία από τις δύο ερωτήσεις να 
αφορά στοιχεία που προκύπτουν από το παράλληλο με¬ 
ταφρασμένο αρχαίο ελληνικό κείμενο, το οποίο δίνεται 
στους μαθητές σε φωτοτυπία. 

Η βαθμολογία με βάση την εκατοντάβαθμη κλίμακα κα- 
τανέμεται ως εξής: 

α) Μετάφραση λατινικού κειμένου 30 μονάδες. 

β) Εισαγωγική ερώτηση 10 μονάδες. 

γ) Γραμματικές και συντακτικές ασκήσεις 12 μονάδες η 
καθεμία (3X12=36). 

δ) Ερωτήσεις πολιτισμικού ή νοηματικού περιεχομένου 
12 μονάδες η καθεμία (2X12=24). 

Σημείωση: Ο τρόπος αυτός της εξέτασης και βαθμολό¬ 
γησης θα ισχύσει μετά τη συγγραφή νέων βιβλίων για τη 
διδασκαλία της Λατινικής κατά το ανωτέρω πρόγραμμα. 

6. Εσπερινά Ενιαία Λύκεια 

Για τις Γ' και Δ' τάξεις των Εσπερινών Ενιαίων Λυκείων 
(Θεωρητική Κατεύθυνση) ισχύει στο μάθημα των Λατινι¬ 
κών ό,τι στις Β' και Γ' τάξεις Ημερήσιου Ενιαίου λυκείου 
(Θεωρητική κατεύθυνση) αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ. Γ2/627 (4) 

Ωρολόγιο Πρόγραμμα Ενιαίων Λυκείων Ειδικής Αγωγής 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Τα άρθρα 1 και7παρ. ατού Ν. 2525/97 (ΦΕΚ 188τ.Α', 
23.9.1997) περί «Ενιαίου Λυκείου, πρόσβασης των απο- 

φοίτων του στην τριτοβάθμια εκπαίδευση, αξιολόγησης 
του εκπαιδευτικού έργου και άλλες διατάξεις». 

2. Το άρθρο 5 παρ. 11 και το άρθρο 24, παρ. 2, περί¬ 
πτωση γ του Ν. 1566/85 (ΦΕΚ 167, τ.Α') 

3. Το άρθρο 1 παρ. 20 του Ν. 2817/00 (ΦΕΚ 78 τ.Α' 
14.3.2000) «Εκπαίδευση των ατόμων με ειδικές ανάγκες 
και άλλες διατάξεις». 

4. Τις διατάξεις του άρθρου 29α του Ν. 1558/1985 (ΦΕΚ 
137, τ. Α') και του άρθρου 27 του Ν. 2081/1992 (ΦΕΚ 154 
τ. Α’), όπως αντικαταστάθηκαν με το άρθρο 1 παρ. 2 του 
Ν. 2469/1997 (ΦΕΚ38τ.Α'). 

5. ΤιςδιατάξειςτουΠ.Δ. 172/86(ΦΕΚ65Τ.Α', 10.5.1986) πε¬ 
ρί «Ωρολογίου προγράμματος Γυμνασίων και Λυκείων Ε.Α.» 

6. Τις υπ’ αριθμ. Γ2/3163/11.9.2000 και Γ2/3304/ 
18.9.2000 Ωρολόγιο Προγραμμάτων μαθημάτων των τά¬ 
ξεων Α', Β' και Γ Ενιαίου Λυκείου. 

7. Τις υπ’ αριθμ. 6, 7 και 8/00 Πράξεις του Τμήματος Ει¬ 
δικής Αγωγής του Παιδαγωγικού Ινστιτούτου (Π.Ι.). 

8. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο μόνον 

Καθορίζουμε το ωρολόγιο πρόγραμμα των Α', Β' και Γ 
τάξεων των Ενιαίων Λυκείων Ειδικής Αγωγής ως εξής: 

ΠΡΟΚΑΤΑΡΚΤΙΚΗ ΤΑΞΗ ΛΥΚΕΙΟΥ 


α/α Μαθήματα Ώρες την εβδομάδα 

1 Νέα Ελληνική Γλώσσα και 

Γ ραμματεία 14 

2 Μαθηματικά 5 

3 Φυσική 3 

4 Χημεία 2 

5 Φυσική Αγωγή 2 

6 Καλλιτεχνικά 2 

Σύνολο 28 


Α' Τάξη 

Α1. Μαθήματα Γ ενικής Παιδείας 
α/α Μαθήματα Ώρες την εβδομάδα 

1 Θρησκευτικά 2 

2 Αρχαία Ελληνικά (από μετάφραση) 3 

3 Νέα Ελληνική Γλώσσα και 

Γ ραμματεία 6 

4 Ιστορία 2 

5 Μαθηματικά 4 

6 Φυσική 2 

7 Χημεία 1 

8 Αγγλικά 2 

9 Αρχές Οικονομίας 1 

10 Τεχνολογία 1 

11 Φυσική Αγωγή 2 

12 Σ.Ε.Π. 1 

Σύνολο 27 


Α2. Μαθήματα επιλογής Ώρες την εβδομάδα 

1 

Α3. Πρόσθετες υποστηρικτικές ώρες 3 
Γεν. .=Σύνολο 27+1+3 = 31 


Β'Τάξη 

Β1. Μαθήματα Γ ενικής Παιδείας 
α/α Μαθήματα Ώρες την εβδομάδα 

1 Θρησκευτικά 1 


2 Αρχαία Ελληνικά (από μετάφραση) 3 


3 Νέα Ελληνική Γλώσσα 3 

4 Νεοελληνική Λογοτεχνία 3 

5 Ιστορία 2 

6 Μαθηματικά 3 

7 Φυσική 1 

8 Χημεία 1 

9 Βιολογία 1 

10 Αγγλικά 2 

11 Φυσική Αγωγή 2 

12 Εισαγωγή στο Δίκαιο και στους 

Πολιτικούς θεσμούς 1 

Σύνολο 23 

Β2. Μαθήματα Κατευθύνσεων 

I) Θεωρητική Κατεύθυνση 

α/α Μαθήματα Ώρες την εβδομάδα 

1 Αρχαία Ελληνικά Κείμενα 

(από μετάφραση) 2 

2 Αρχές Φιλοσοφίας 1 

3 Λατινικά 1 

Σύνολο 4 

II) Θετική Κατεύθυνση 

α/α Μαθήματα Ώρες την εβδομάδα 

1 Μαθηματικά 2 

2 Φυσική 1 

3 Χημεία 1 

Σύνολο 4 


III) Τεχνολογική Κατεύθυνση 
α/α Μαθήματα 

1 Μαθηματικά 

2 Φυσική 

3 Τεχνολογία Επικοινωνιών 
Σύνολο 

Β3. Μαθήματα επιλογής 


Ώρες την εβδομάδα 
2 
1 
1 
4 

Ώρες την εβδομάδα 


1 

Β4. Πρόσθετες υποστηρικτικές ώρες 5 
Γεν.Σύνολο 23+4+1+5=33 


ΓΤάξη 

Γ1. Μαθήματα Γ ενικής Παιδείας 
α/α Μαθήματα Ώρες την εβδομάδα 

1 Θρησκευτικά 1 

2 Νεοελληνική Γλώσσα 3 

3 Νεοελληνική Λογοτεχνία 3 

4 Ιστορία 2 

5 Μαθηματικά και Στοιχεία Στατιστικής 2 

6 Φυσική 1 

7 Βιολογία 1 

8 Αγγλικά 2 

9 Φυσική Αγωγή 1 

10 Ιστορία των επιστημών και της 

τεχνολογίας 1 

Σύνολο 17 

Γ2. Μαθήματα Κατευθύνσεων 
I) Θεωρητική Κατεύθυνση 

α/α Μαθήματα Ώρες την εβδομάδα 

1 Αρχαία Ελληνικά (από μετάφραση) 4 

2 Νεοελληνική Λογοτεχνία 3 

3 Λατινικά 1 

4 Ιστορία 1 

Σύνολο 9 

II) Θετική Κατεύθυνση 

α/α Μαθήματα Ώρες την εβδομάδα 

1 Μαθηματικά 4 

2 Φυσική 2 

3 Χημεία 2 

4 Βιολογία 1 

Σύνολο 9 

III) Τεχνολογική Κατεύθυνση 

1) Κύκλος Τεχνολογίας και Παραγωγής 

α/α Μαθήματα Ώρες την εβδομάδα 

1 Μαθηματικά 4 

2 Χημεία-Βιοχημεία 2 

3 Φυσική 2 

4 Ηλεκτρολογία 1 

Σύνολο 9 

2) Κύκλος Πληροφορικής και Υπηρεσιών 

α/α Μαθήματα Ώρες την εβδομάδα 

1 Μαθηματικά 4 

2 Φυσική 2 

3 Ανάπτυξη Εφαρμογών σε 

Προγραμματιστικό Περιβάλλον 2 

4 Αρχές Οργάνωσης και Διοίκησης 

Επιχειρήσεων και Υπηρεσιών 1 

Σύνολο 9 

Γ3. Μαθήματα επιλογής Ώρες την εβδομάδα 

1 

Γ4. Πρόσθετες υποστηρικτικές ώρες 5 
Γεν. Σύνολο 17+9+1+5=32 


Οι πρόσθετες διδακτικές ώρες θα διατίθενται για τη πα¬ 
ροχή εξατομικευμένης υποστήριξης και μικροομαδικής 
διδασκαλίας με ιδιαίτερη έμφαση στη Γλώσσα, στα Μα¬ 
θηματικά, στη χρήση των νέων τεχνολογιών στην ειδική 
αγωγή, καθώς και σε άλλα ειδικά μαθήματα όπου αυτό 
απαιτείται. 

Στόχος των προγραμμάτων αυτών είναι να καλυφθούν 
κενά των μαθητών σε προηγούμενες και προαπαιτούμε - 
νες - λειτουργικές γνώσεις. 

Οι Διευθυντές των Ειδικών Λυκείων θα καταρτίζουν τα 
πρόσθετα εβδομαδιαία υποστηρικτικά προγράμματα, με 
βάση τις ανάγκες των μαθητών τους, τα οποία πρέπει να 
είναι ευέλικτα και ανατροφοδοτούμενα. θα αξιολογείται 
επίσης η αποτελεσματικότητα των προγραμμάτων αυ¬ 
τών, με συστηματικές καταγραφές της επίδοσης και της 
προόδου των μαθητών. 

Οι πρόσθετες υποστηρικτικές ώρες δεν μπαίνουν κατ’ 
ανάγκη στο τέλος του ημερησίου διδακτικού προγράμ¬ 
ματος, αλλά εντάσσονται και ενδιάμεσα, εξυπηρετώντας 
τη διακίνηση των παιδιών, που έχουν ανάγκη από ειδικές 
παρεμβάσεις. 

Σε κάθε μία από τις τάξεις Α', Β' και Γ Λυκείου, οι μαθη¬ 
τές υποχρεούνται να επιλέξουν ένα μάθημα επιλογής από 
αυτά που αναφέρονται ανά τάξη στην Υ.Α. Γ2/3163/ 
11.9.00 (ΦΕΚ 1161, τ. Β',19.9.2000). Αν επιθυμούν μπο¬ 
ρούν να επιλέξουν και δεύτερο, όπως ισχύει στο Ενιαίο 
Λύκειο. 

Η ισχύς της παρούσης αρχίζει από τη δημοσίευσή της 
στην εφημερίδα της κυβερνήσεως. 

Η Απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


Αριθ. Γ2/628 (5) 

Ωρολόγιο Πρόγραμμα Ειδικών Γυμνασίων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Το άρθρο 1 παρ. 20 του Ν. 2817/00 (ΦΕΚ 78 Τ.Α' 
4.3.2000) «Εκπαίδευση των ατόμων με ειδικές ανάγκες 
και άλλες διατάξεις». 

2. Το άρθρο 5 παρ. 11 και το άρθρο 24, παρ. 2, περί¬ 
πτωση γτου Ν. 1566/85 (ΦΕΚ 167, Τ.Α'). 

3. Τις διατάξεις του Π.Δ. 172/86 (ΦΕΚ 65 Τ. Α', 10.5.1986) 
περί «Ωρολογίου προγράμματος Γ υμνασίων και Λυκείων 

Ε.Α.». 

4. Τις υπ’ αριθμ. 6, 7 και 8/00 Πράξεις του Τμήματος Ει¬ 
δικής Αγωγής του Παιδαγωγικού Ινστιτούτου (Π.Ι.). 

5. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο μόνον 

Καθορίζουμε το ωρολόγιο πρόγραμμα των Α', Β' και Γ 
τάξεων Ειδικών Γ υμνασίων ως εξής: 

I. ΠΡΟΚΑΤΑΡΚΤΙΚΗ ΤΑΞΗ ΓΥΜΝΑΣΙΟΥ 


α/α Μαθήματα Ώρες την εβδομάδα 

1 Νέα Ελληνική Γλώσσα και 

Γ ραμματεία 15 

2 Νοηματική Γλώσσα για 

τα κωφά ή εναλλακτικές μορφές 
επικ. για τα κινητ. αναπ. μέσω Η/Υ 4 

3 Μαθηματικά 5 

4 Φυσική Αγωγή 2 

5 Καλλιτεχνικά 2 

Σύνολο 28 

II. Α'ΤΑΞΗ 

α/α Μαθήματα Ώρες την εβδομάδα 

1 θρησκευτικά 2 

2 Αρχαία Ελληνικά (από μετάφραση) 3 

3 Νέα Ελληνική Γλώσσα και 

Γ ραμματεία 6 

4 Ιστορία 2 

5 Μαθηματικά 4 

6 Αγγλικά 1 

7 Γ εωγραφία 2 

8 Βιολογία 1 

9 Φυσική Αγωγή 2 

10 Οικιακή Οικονομία 1 

11 Καλλιτεχνικά 2 

12 Πληροφορική-Τεχνολογία 2 

Πρόσθετες υποστηρικτικές ώρες 7 
Σύνολο 35 

III. Β'ΤΑΞΗ 

α/α Μαθήματα Ώρες την εβδομάδα 

1 θρησκευτικά 2 

2 Αρχαία Ελληνικά (από μετάφραση) 3 

3 Νέα Ελληνική Γλώσσα και 

Γ ραμματεία 6 

4 Ιστορία 2 

5 Μαθηματικά 4 

6 Φυσική - Χημεία 3 

7 Γ εωγραφία 1 

8 Αγγλικά 1 

9 Φυσική Αγωγή 2 

10 Καλλιτεχνικά 1 

11 Οικιακή Οικονομία 1 

12 Πληροφορική-Τεχνολογία 2 

Πρόσθετες υποστηρικτικές ώρες 7 
Σύνολο 35 

IV. Γ' ΤΑΞΗ 

α/α Μαθήματα Ώρες την εβδομάδα 

1 Θρησκευτικά 2 

2 Αρχαία Ελληνικά (από μετάφραση) 3 

3 Νέα Ελληνική Γλώσσα και 

Γ ραμματεία 6 

4 Ιστορία 2 

5 Μαθηματικά 4 

6 Φυσική - Χημεία 3 

7 Κοινωνική Πολιτική Αγωγή 1 

8 Αγγλικά 1 

9 Βιολογία 1 

10 Καλλιτεχνικά 1 

11 Φυσική Αγωγή 2 

12 Πληροφορική 1 

13 ΣΕΠ 1 

Πρόσθετες υποστηρικτικές ώρες 7 
Σύνολο 35 


Οι πρόσθετες διδακτικές ώρες θα διατίθενται για τη πα¬ 
ροχή εξατομικευμένης υποστήριξης και μικροομαδικής 
διδασκαλίας με ιδιαίτερη έμφαση στη Γλώσσα, στα Μα¬ 
θηματικά, στη χρήση των νέων τεχνολογιών στην ειδική 
αγωγή, καθώς και σε άλλα ειδικά μαθήματα όπου αυτό 
απαιτείται. 

Στόχος των προγραμμάτων αυτών είναι να καλυφθούν 
κενά των μαθητών σε προηγούμενες και προαπαιτούμε- 
νες - λειτουργικές γνώσεις. 

Οι Διευθυντές των Ειδικών Γυμνασίων θα καταρτίζουν 
τα πρόσθετα εβδομαδιαία υποστηρικτικά προγράμματα, 
με βάση τις ανάγκες των μαθητών τους, τα οποία πρέπει 
να είναι ευέλικτα και ανατροφοδοτούμενα. Θα αξιολογεί¬ 
ται επίσης η αποτελεσματικότητα των προγραμμάτων αυ¬ 
τών, με συστηματικές καταγραφές της επίδοσης και της 
προόδου των μαθητών. 

Οι πρόσθετες υποστηρικτικές ώρες δεν μπαίνουν κατ’ 
ανάγκη στο τέλος του ημερησίου διδακτικού προγράμ¬ 
ματος, αλλά εντάσσονται και ενδιάμεσα, εξυπηρετώντας 
τη διακίνηση των παιδιών, που έχουν ανάγκη από ειδικές 
παρεμβάσεις. 

Η ισχύς της παρούσης αρχίζει από τη δημοσίευσή της 
στην εφημερίδα της κυβερνήσεως. 

Η Απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























